In 2010, sluit Armand hom aan by EMI en met al die snitte uit sy eie pen, vervaardig deur Marius Brouwer neem hy sy baie suksesvolle debuutalbum, “Foto’s en briewe” op. In die wonderwêreld van musiek begin Armand in 2012 skryf aan sy tweede album “Rug teen Rug” wat weereens vervaardig is deur Marius Brouwer , en daarmee vestig Armand hom vir altyd in die harte van sy aanhangers.
2013 was ‘n jaar van toere regoor Suid-Afrika en elke klein dorpie is deurkruis en so begin Armand die mense leer ken wat sy gewildheid die hoogte laat inskiet.
Armand se energie en passie is verstommend en met die fyn aanvoeling van sy aanhangers se behoeftes is dit nie verbasend dat hy stadig maar seker sy pad oop baklei in die musiek wêreld nie. Uit sy pen gaan ons vir jare nog die vreugde van nuwe werke kan verwag…